Kulšanšas

Kulšanšas (Culśanś) – vartų dievas etruskų mitologijoje; atitinka romėnų Janą.Nancy Thomson de Grummond, Erika Simon. The Religion of the Etruscans, University of Texas Press, 2009, p. 58. Kaip ir pastarasis, vaizduotas su dviem veidais, žvelgiančiais į priešingas puses – rytus ir vakarus. 

Kulšanšo vardas (cul alp) įrašytas ant Pjačencos kepenų.Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 197. Dievybės vardas veikiausiai susijęs su etruskų kalbos žodžiu, reiškusiu „durys“, o šaknis culś atitinka .Nancy Thomson de Grummond, Erika Simon. The Religion of the Etruscans, University of Texas Press, 2009, p. 79. Iš tos pačios šaknies sudarytas demonės Kulšu, požemio pasaulio vartų sergėtojos, vardas.

Kortonoje aptikta bronzinė apžadinė Kulšanšo statulėlė, datuojama ankstyvojo helenizmo laikotarpiu. Ant kairės statulėlės kojos esama įrašo, nurodančio, kad tai apžadinė auka Kulšanšui. Kairioji dievo ranka įremta į šoną, o dešinėje rankoje galėjo laikyti raktą, tačiau jis neišliko. Ant dievo galvos – į šalmą panaši kepurė (greičiausiai galerus; tokius iš etruskų perimtus galvos apdangalus dėvėjo romėnų flaminai). Skirtingai nuo romėnų Jano, Kulšanšas pavaizduotas bebarzdis. Visgi Vulcuose aptikta terakotinių šio dievo galvų su barzda. Volateroje rasta Kulšanšą vaizduojančių monetų (taip pat datuojamos ankstyvojo helenizmo laikotarpiu); ant Kulšanšo galvos – galerus su apeksu, iš to sprendžiama, kad šis dievas pavaizduotas kaip žynys.Nancy Thomson de Grummond, Erika Simon. The Religion of the Etruscans, University of Texas Press, 2009, p. 56.

 Šaltiniai 

Kategorija:Etruskų dievai